《送章正字秩满东归》
唐代·无可

朝衣登别席，春色满秦关。芸阁吏谁替，海门身又还。

寻僧流水僻，见月远林闲。虽是忘机者，难齐去住间。

作者简介：无可，唐代诗僧，俗姓贾，范阳（今河北涿州）人，贾岛从弟。少年时出家为僧，尝与贾岛同居青龙寺，后云游越州、湖湘、庐山等地。大和年间，为白阁寺僧。与姚合过往甚密，酬唱至多。又与张籍、马戴等人友善。无可攻诗，多五言，与贾岛、周贺齐名。亦以能书名，效柳公权体。